stanford-oval/wikipedia huggingface dataset:
มณเฑียร บุญตัน

| มณเฑียร บุญตัน |
| --- | --- |


สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 2 มีนาคม พ.ศ. 2567  (4 ปี 295 วัน)
ดำรงตำแหน่ง 2 มกราคม พ.ศ. 2551 – 24 พฤษภาคม พ.ศ. 2557  (6 ปี 142 วัน)
สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ. 2562
นายกสมาคมคนตาบอดแห่งประเทศไทย
ดำรงตำแหน่ง พ.ศ. 2541 – 2 มีนาคม พ.ศ. 2567
 
ข้อมูลส่วนบุคคล
เกิด: 2 พฤษภาคม พ.ศ. 2508 อำเภอสูงเม่น จังหวัดแพร่ ประเทศไทย
เสียชีวิต: 2 มีนาคม พ.ศ. 2567 (58 ปี)
คู่สมรส: ยูมิ ชิราอิชิ

มณเฑียร บุญตัน (2 พฤษภาคม พ.ศ. 2508 – 2 มีนาคม พ.ศ. 2567) อดีตสมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11 สมาชิกวุฒิสภาไทย ชุดที่ 12 สมาชิกคณะกรรมการว่าด้วยสิทธิของคนพิการ (Committee on the Rights of Persons with Disabilities – CRPD) วาระปี ค.ศ. 2013-2016  กรรมการผู้ทรงคุณวุฒิในคณะกรรมการส่งเสริมการจัดสวัสดิการสังคมแห่งชาติสมัยคณะรัฐมนตรีไทย คณะที่ 61 ภายหลังรัฐประหารในนามคณะรักษาความสงบแห่งชาติ นายกสมาคมคนตาบอดแห่งประเทศไทย และสมาชิกวุฒิสภาจากการสรรหา พ.ศ. 2550
ประวัติ

มณเฑียร บุญตัน เกิดเมื่อวันที่ 2 พฤษภาคม พ.ศ. 2508 โดยเขาเป็นบุตรของชาวนาจากบ้านน้ำชำ อำเภอสูงเม่น จังหวัดแพร่ ตาบอดมาตั้งแต่เกิด  แต่บิดามารดาทราบว่าตาบอดเมื่ออายุได้สามเดือน  และเข้าศึกษาที่โรงเรียนสอนคนตาบอดภาคเหนือ เรียนต่อที่โรงเรียนมงฟอร์ตวิทยาลัย จังหวัดเชียงใหม่ และสำเร็จการศึกษาจากคณะมนุษยศาสตร์ มหาวิทยาลัยเชียงใหม่ และได้รับทุนการศึกษา ไปศึกษาต่อด้านศิลปศาสตร์การดนตรี ที่มหาวิทยาลัยเซนโอลาฟ และมหาวิทยาลัยมินนิโซตา รัฐมินนิโซตา สหรัฐอเมริกา
มณเฑียร สมรสกับ ยูมิ ชิราอิชิ เพื่อนนักศึกษาชาวญี่ปุ่น ที่พบรักกันตั้งแต่สมัยเรียนที่สหรัฐอเมริกาในปี พ.ศ. 2533  ทั้งคู่สมรสกันเมื่อ พ.ศ. 2540 ปัจจุบัน ยูมิ ชิราอิชิ เป็นเจ้าหน้าที่ประจำสถานเอกอัครราชทูตญี่ปุ่นประจำประเทศไทย
มณเฑียร บุญตัน เสียชีวิตเมื่อวันที่ 2 มีนาคม พ.ศ. 2567 สิริอายุ 58 ปี
การทำงาน

มณเฑียร บุญตัน เริ่มรับราชการเป็นอาจารย์ประจำวิทยาลัยราชสุดา มหาวิทยาลัยมหิดล เป็นกรรมการและเลขาธิการมูลนิธิของคนตาบอดไทย เป็นผู้ช่วยผู้จัดการโครงการเดซีสากล (Digital Accessible Information System - DAISy เป็นเทคโนโลยีการผลิตหนังสือเสียงแบบดิจิตัล (en))  และเป็นนายกสมาคมคนตาบอดแห่งประเทศไทย  ตั้งแต่ พ.ศ. 2541
ในปี พ.ศ. 2550 มณเฑียร บุญตัน ได้รับแต่งตั้งเป็นวุฒิสภาจากการสรรหาสมาชิกวุฒิสภาไทย พ.ศ. 2551
ในปี พ.ศ. 2554 ได้รับแต่งตั้งเป็นวุฒิสภาจาก การสรรหาสมาชิกวุฒิสภาไทย พ.ศ. 2554
ในปี พ.ศ. 2557 ได้รับแต่งตั้งตำแหน่งสมาชิกสภานิติบัญญัติแห่งชาติ (ประเทศไทย) พ.ศ. 2557ภายใต้รัฐธรรมนูญฉบับชั่วคราว
ในปี พ.ศ. 2562 ได้รับแต่งตั้งเป็นสมาชิกวุฒิสภาไทย ชุดที่ 12
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
คณะวิเทศศึกษา มหาวิทยาลัยสงขลานครินทร์

| --- | --- |
Faculty of International Studies, Prince of Songkla University

ชื่อย่อ: วศษ. / FIS
สถาปนา: 27 ตุลาคม พ.ศ. 2550 (17 ปี)
สังกัดการศึกษา: มหาวิทยาลัยสงขลานครินทร์
คณบดี: ปรารถนา กาลเนาวกุล
ที่อยู่: วิทยาเขตภูเก็ต เลขที่ 80 หมู่ที่ 1 ถนนวิชิตสงคราม ตำบลกะทู้ อำเภอกะทู้ จังหวัดภูเก็ต 83120
สี:   สีพื้นดิน
เว็บไซต์: fht.psu.ac.th

คณะวิเทศศึกษา มหาวิทยาลัยสงขลานครินทร์ (อังกฤษ: Faculty of International Studies, Prince of Songkla University) เป็นหน่วยงานระดับคณะวิชาสังกัดมหาวิทยาลัยสงขลานครินทร์ ตั้งอยู่ที่วิทยาเขตภูเก็ต ซึ่งเป็นวิทยาเขตลำดับที่ 3 ของมหาวิทยาลัย เป็นคณะที่ศึกษาในด้านการนานาชาติศึกษาในระดับภูมิภาคและนานาชาติ
ประวัติ

คณะวิเทศศึกษา มหาวิทยาลัยสงขลานครินทร์ มีแนวคิดที่จะก่อตั้งคณะด้านการศึกษาเกี่ยวกับต่างประเทศ โดยจะก่อตั้งคณะใหม่นี้ที่วิทยาเขตภูเก็ต เนื่องจากเป็นจังหวัดที่มีนักท่องเที่ยวมากมาย ง่ายต่อการศึกษาวัฒนธรรมและภาษา และมหาวิทยาลัยก็มีวิทยาเขตที่จังหวัดภูเก็ตด้วย ทำให้มหาวิทยาลัยได้มีมติก่อตั้งคณะใหม่ขึ้นเมื่อวันที่ 27 ตุลาคม 2550 ที่วิทยาเขตภูเก็ต โดยใช้ชื่อว่า “คณะวิเทศศึกษา มหาวิทยาลัยสงขลานครินทร์” ใช้ชื่อเป็นภาษาอังกฤษว่า “Faculty of International Studies, Prince of Songkla University” เพื่อให้การศึกษาในด้านการต่างประเทศและความสัมพันธ์ระหว่างประเทศแก่นักศึกษาในภาคใต้ฝั่งอันดามัน นักศึกษาจะเรียนรู้เกี่ยวกับประวัติศาสตร์ วัฒนธรรม การเมือง และเศรษฐกิจระดับภูมิภาคของโลก
หลักสูตร

| หลักสูตรที่เปิดสอนในคณะวิเทศศึกษา มหาวิทยาลัยสงขลานครินทร์> กลุ่มวิชา/ภาควิชา/สาขาวิชา | หลักสูตรที่เปิดสอนในคณะวิเทศศึกษา มหาวิทยาลัยสงขลานครินทร์> ระดับปริญญาตรี | หลักสูตรที่เปิดสอนในคณะวิเทศศึกษา มหาวิทยาลัยสงขลานครินทร์> ระดับปริญญาโท | หลักสูตรที่เปิดสอนในคณะวิเทศศึกษา มหาวิทยาลัยสงขลานครินทร์> ระดับปริญญาเอก |
| --- | --- | --- | --- |
|  กลุ่มงานวิชาการ |  หลักสูตรศิลปศาสตรบัณฑิต (ศศ.บ.)  สาขาวิชาธุรกิจระหว่างประเทศ: จีน (หลักสูตรนานาชาติ) หลักสูตรปรับปรุง พ.ศ. 2563  สาขาวิชานานาชาติศึกษา (หลักสูตรนานาชาติ) หลักสูตรปรับปรุง พ.ศ. 2563 วิชาเอกจีนศึกษา  วิชาเอกเกาหลีศึกษา  วิชาเอกไทยและอาเซียนศึกษา  วิชาเอกยุโรปศึกษา |  หลักสูตรศิลปศาสตรมหาบัณฑิต (ศศ.ม.) สาขาวิชาภาษาและวัฒนธรรมจีน (หลักสูตรนานาชาติ) หลักสูตรปรับปรุง พ.ศ. 2563 |  |
แหล่งข้อมูลอื่น

เว็บไซต์ทางการ
| ด ค กรายชื่อโรงเรียนภาษาและมนุษยวิทยาในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นครพนม • นราธิวาสราชนครินทร์ • นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี
สถาบันอุดมศึกษา  ในกำกับของรัฐ: เกษตรศาสตร์ (มนุษยศาสตร์ • ศิลปศาสตร์และวิทยาการจัดการ • ศิลปศาสตร์และวิทยาศาสตร์) • ขอนแก่น (มนุษยศาสตร์และสังคมศาสตร์ • สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ • เทคโนโลยีสุรนารี • ธรรมศาสตร์ • บูรพา • พะเยา • มหิดล (ศิลปศาสตร์ • สังคมศาสตร์และมนุษยศาสตร์) • แม่โจ้ • แม่ฟ้าหลวง (ศิลปศาสตร์ • จีนวิทยา) • วลัยลักษณ์ • ศรีนครินทรวิโรฒ • ศิลปากร (โบราณคดี • อักษรศาสตร์) • สงขลานครินทร์ (มนุษยศาสตร์และสังคมศาสตร์ • ศิลปศาสตร์ • วิเทศศึกษา) • สวนดุสิต
มหาวิทยาลัยราชภัฏ: เชียงใหม่ • นครราชสีมา •  บ้านสมเด็จเจ้าพระยา • บุรีรัมย์ • มหาสารคาม • สวนสุนันทา • สุราษฎร์ธานี • สุรินทร์ • อุดรธานี • เลย
มหาวิทยาลัย  เทคโนโลยีราชมงคล: ตะวันออก (มนุษยศาสตร์และสังคมศาสตร์) • ตะวันออก (ศิลปศาสตร์) • ธัญบุรี • รัตนโกสินทร์ • ล้านนา • ศรีวิชัย • อีสาน
สถาบันอุดมศึกษาเอกชน: กรุงเทพ • เกริก • เกษมบัณฑิต • คริสเตียน • เซนต์จอห์น • ตาปี • ธุรกิจบัณฑิตย์ • บัณฑิตเอเซีย • รังสิต • ศรีปทุม • แสตมฟอร์ด • สยาม • หอการค้าไทย • หัวเฉียวเฉลิมพระเกียรติ • หาดใหญ่ • อีสเทิร์นเอเชีย
รายชื่อ • หมวดหมู่ • โครงการ • สถานีย่อย
สโมสรฟุตบอลขอนแก่น

ระวังสับสนกับ สโมสรฟุตบอลขอนแก่น ยูไนเต็ด
สโมสรฟุตบอลขอนแก่น เป็นสโมสรฟุตบอลในประเทศไทย โดยเป็นทีมจากจังหวัดขอนแก่น ปัจจุบันลงแข่งขันในระดับไทยลีก 3
ประวัติสโมสร > ยุคก่อนก่อตั้งสโมสร

สมาคมกีฬาจังหวัดขอนแก่นได้เริ่มต้นส่งทีมเข้าร่วมการแข่งขันฟุตบอล โปรวินเชียลลีก ขึ้น ในปี พ.ศ. 2547 โดยเริ่มทำการแข่งขันในระดับโปรลีก 2 โดยใน ฤดูกาลแรกที่ทำการแข่งขัน (โปรลีก 2 2547) โดยในปีแรกผลงานของทีมจบด้วยอันดับที่ 5 ของกลุ่ม 1 ไม่ได้ผ่านเข้ารอบเพลย์ออฟเลื่อนชั้น
ในฤดูกาลถัดมา (โปรลีก 2 2548) สมาคมกีฬาฯ ทำผลงานได้อย่างน่าประทับใจ โดยได้ตำแหน่งรองชนะเลิศของการแข่งขันพร้อมได้สิทธิ์เลื่อนชั้นแข่งขัน โปรลีก 2549
ต่อมาเมื่อสมาคมกีฬาฯได้สิทธิ์แข่งขัน ผลงานในปีนั้นจบด้วยอันดับที่ 11 จาก 16 ทีม มี 35 คะแนน จาก 30 นัด รอดพ้นการตกชั้นได้
ประวัติสโมสร > เข้าสู่การรวมลีก

ต่อมาทาง สมาคมฟุตบอลแห่งประเทศไทย ในพระบรมราชูปถัมภ์ และ การกีฬาแห่งประเทศไทย ได้มีนโยบายในการรวมลีกเข้าด้วยกัน ทำให้ทางสมาคมกีฬาฯ ต้องทำการจดทะเบียนเป็นนิติบุคคล ทำให้ทางสมาคมกีฬาฯต้องปรับปรุงสโมสรให้มีความเป็นมืออาชีพมากขึ้น จึงได้จัดตั้ง บริษัท สโมสรฟุตบอลขอนแก่น จำกัด เพื่อทำการบริหารสโมสรส่งลงทำการแข่งขัน ไทยลีกดิวิชัน 1 โดยได้จดทะเบียนก่อตั้งขึ้นเมื่อวันที่ 21 มิถุนายน พ.ศ. 2550 ทะเบียนการค้าเลขที่ 0405550000730
และได้ทำบันทึกช่วยจำร่วมกับ การกีฬาแห่งประเทศไทย และ สมาคมฟุตบอลแห่งประเทศไทยฯ ในการเข้าร่วมการแข่งขันฟุตบอลลีกที่ทางสมาคมฟุตบอลแห่งประเทศไทยฯ จัดการแข่งขัน
ประวัติสโมสร > ผลงานสู่ไทยลีก

หลังจากที่ทำการรวมลีกเสร็จสี้น สโมสรฯได้เลื่อนชั้นทำการแข่งขัน ไทยลีกดิวิชัน 1 ฤดูกาล 2550 โดยอยู่ในสาย เอ และใช้ สนามกีฬากลางจังหวัดขอนแก่น เป็นสนามเหย้า โดยจบอันดับที่ 4 จาก 12 ทีม มี 29 คะแนน จาก 22 นัด 
หลังจากนั้นผลงานของสโมสรฯมีโอกาสในการลุ้นเลื่อนชั้นมากที่สุด โดยใน ฤดูกาล 2552 สโมสรฯจบอันดับที่ 4 พลาดโอกาสในการเลื่อนชั้นโดยห่างจากทีมอันดับที่ 3 ในปีนั้นอย่าง สโมสรฟุตบอลศรีสะเกษ เพียง 3 คะแนน แต่ทว่า นักฟุตบอลในสโมสรอย่าง อิสระพงษ์ ลิละคร ได้รับการจับตามองและถูกเรียกติด ทีมชาติไทย ในเวลาต่อมาอีกด้วย
จนกระทั่ง ฤดูกาลต่อมา (ฤดูกาล 2553) สโมสรฯ ภายใต้การคุมทีมของ ณรงค์ ท้วมไธสง สามารถนำสโมสรฯ เลื่อนชั้นไปเล่นในการแข่งขัน ไทยพรีเมียร์ลีก ได้สำเร็จ โดยจบด้วยตำแหน่ง รองชนะเลิศ
ประวัติสโมสร > ตกต่ำ

หลังจากที่ สโมสรฯ เลื่อนชั้นขึ้นมาแข่งขันได้สำเร็จ ผลงานในลีกของสโมสรฯ ไม่ดีอย่างที่คาดหวังเอาไว้ ด้วยประสบการณ์ที่เป็นครั้งแรกของสโมสรฯ ทำให้สโมสรฯ มีอันต้องตกชั้นจากไทยลีก โดยในฤดูกาลนั้น (ฤดูกาล 2554) สโมสรฯ จบด้วยอันดับที่ 18 ซึ่งเป็นอันดับสุดท้าย โดยชนะแค่ 6 นัด แต่แพ้ถึง 19 นัด ตกชั้นพร้อมกับ สโมสรราชนาวี และ สโมสรศรีราชา ซูซูกิ อย่างไรก็ดีในปีนั้น นักฟุตบอลของสโมสรฯ ได้รับการยอมรับและได้รับการจับตามองหลายคน เช่น สุรชาติ สิงห์โหง่น, เริ่มรัตน์ งามเจริญ, จัตตุพล สิทธิเลาะ เจ้าของสถิติยิงประตูไกลที่สุดใน ไทยพรีเมียร์ลีก โดยยิงจากแดนตัวเอง พุ่งเข้าประตูอย่างสวยงามในเกมที่พบกับ สโมสรเชียงราย ยูไนเต็ด รวมไปถึงนักฟุตบอลทีมชาติลาว อีกสองคน คือ คำแพง สายวุฒิ และ กัลยา สายสมหวัง อีกด้วย
ต่อมาในปี พ.ศ. 2556 สโมสรฯ ได้ร่วมเป็นพันธมิตรทางฟุตบอลร่วมกับ คอนซาโดเล ซัปโปะโระ ในการพัฒนาสโมสรในด้านต่างๆ เช่น การแลกเปลี่ยนนักเตะและผู้ฝึกสอน การไปดูงานพัฒนาสโมสร และ ร่วมกันจัดการแข่งขันกระชับมิตรอีกด้วย แต่ทว่าผลงานของสโมสรฯ กลับสวนทางกับการพัฒนาไว้ โดยสโมสรต้องตกชั้น ไปแข่งขัน ไทยลีกดิวิชัน 2 เป็นครั้งแรกใน ฤดูกาล 2557
ประวัติสโมสร > ปัจจุบัน

หลังจากที่ตกชั้นในปี พ.ศ. 2559 สโมสรฯเริ่มประสบปัญหาด้านแรงสนับสนุนจากคนในพื้นที่ แต่อย่างไรก็ดี สโมสรก็ยังทำผลงานได้อยู่ในโซนบนของตาราง โดยจบอันดับที่ 8 จาก 18 ทีม แต่ใน ฤดูกาล 2559 เมื่อสมาคมฟุตบอลแห่งประเทศไทยฯมีดำริที่จะจัดตั้งลีกระดับที่สามแทนที่ดิวิชั่น 2 โดยคัดเลือกสโมสรที่จบ สี่อันดับแรก เลื่อนชั้น เพื่อจัดตั้งลีกใหม่ (ไทยลีกแชมเปียนชิป) โดยโซนภาคตะวันออกเฉียงเหนือ ได้โควต้า 5 สโมสร โดยในปีนั้น สโมสรฯ จบ อันดับที่ 5 ได้สิทธิ์เลื่อนขั้นไปแข่งขันใน ไทยลีกแชมเปียนชิป ทันที
ผลงานของสโมสรในแต่ละฤดูกาล

| ฤดูกาล | ลีก> ระดับลีก | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> แต้ม | ลีก> อันดับ | เอฟเอคัพ | ลีกคัพ | ลีก 3 คัพ | ดาวซัลโว> ชื่อ | ดาวซัลโว> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2549 | โปรลีก | 30 | 9 | 8 | 13 | 32 | 35 | 35 | อันดับ 11 | — | — | – |  |  |
| 2550 | ดิวิชั่น 1 เอ | 22 | 7 | 8 | 7 | 25 | 25 | 29 | อันดับ 4 | — | — | – |  |  |
| 2551 | ดิวิชั่น 1 | 30 | 11 | 8 | 11 | 32 | 34 | 41 | อันดับ 8 | — | — | – | อิสระพงษ์ ลิละคร | 11 |
| 2552 | ดิวิชั่น 1 | 30 | 16 | 7 | 7 | 49 | 36 | 55 | อันดับ 4 | รอบสี่ | — | – | ศราวุธ วิเชียร | 12 |
| 2553 | ดิวิชั่น 1 | 30 | 15 | 9 | 6 | 51 | 35 | 54 | รองชนะเลิศ | รอบสาม | รอบสอง | – | สุรชาติ สิงห์โหง่น | 10 |
| 2554 | ไทยลีก | 34 | 6 | 9 | 19 | 33 | 68 | 27 | อันดับ 18 | รอบสาม | รอบสาม | – | คำแพง สายวุฒิ | 4 |
| 2555 | ดิวิชั่น 1 | 34 | 12 | 6 | 16 | 35 | 49 | 42 | อันดับ 11 | รอบสาม | รอบสอง | – | มาติอัส อี. เรซิโอ | 7 |
| 2556 | ดิวิชั่น 1 | 34 | 8 | 12 | 14 | 40 | 54 | 36 | อันดับ 16 | รอบสาม | รอบสาม | – | มาติอัส อี. เรซิโอ | 20 |
| 2557 | ดิวิชั่น 1 | 34 | 6 | 10 | 18 | 23 | 45 | 28 | อันดับ 17 | รอบสาม | รอบแรก | – | จุนกิ โยโกโนะ | 8 |
| 2558 | ดิวิชั่น 2 โซนภาคตะวันออกเฉียงเหนือ | 34 | 17 | 10 | 7 | 54 | 26 | 61 | อันดับ 6 | รอบสอง | รอบคัดเลือก รอบแรก | – |  |  |
| 2559 | ดิวิชั่น 2 โซนภาคตะวันออกเฉียงเหนือ | 26 | 12 | 8 | 6 | 40 | 26 | 44 | อันดับ 4 | รอบแรก | รอบสอง | – | ธนพล ศรีทอง | 10 |
| 2560 | ไทยลีก 3 โซนบน | 26 | 18 | 5 | 3 | 53 | 18 | 59 | ชนะเลิศ | รอบสอง | รอบคัดเลือก รอบแรก | – | ทศพล ยอดจันทร์ | 11 |
| 2561 | ไทยลีก 2 | 28 | 14 | 7 | 7 | 52 | 30 | 49 | อันดับ 4 | รอบห้า | รอบแรก | – | Babo Marc Landry | 16 |
| 2562 | ไทยลีก 2 | 33 | 12 | 10 | 11 | 37 | 46 | 46 | อันดับ 8 | รอบคัดเลือก | รอบ 32 ทีมสุดท้าย | – | เซยะ ซูงิชิตะ | 12 |
| 2563–64 | ไทยลีก 2 | 34 | 11 | 8 | 15 | 34 | 38 | 41 | อันดับ 10 | รอบ 64 ทีมสุดท้าย | งดจัดการแข่งขัน | – | เซยะ ซูงิชิตะ | 12 |
| 2564–65 | ไทยลีก 2 | 34 | 5 | 9 | 20 | 32 | 60 | 24 | อันดับ 17 | รอบ 64 ทีม | รอบเพลย์ออฟ | – | ชาคริต ระวันประโคน | 7 |
| 2565–66 | ไทยลีก 3โซนภาคตะวันออกเฉียงเหนือ | 24 | 11 | 8 | 5 | 36 | 21 | 41 | อันดับ 4 | รอบ 32 ทีมสุดท้าย | รอบคัดเลือกรอบสอง | – | ชูดิวัง | 12 |
| 2566–67 | ไทยลีก 3โซนภาคตะวันออกเฉียงเหนือ | 24 | 12 | 7 | 5 | 29 | 19 | 43 | อันดับ 5 | รอบแรก | รอบคัดเลือกรอบแรก | รอบคัดเลือกรอบสอง | อัลบือร์ตู โกเวีย | 6 |
| 2567–68 | ไทยลีก 3 โซนภาคตะวันออกเฉียงเหนือ |  |  |  |  |  |  |  |  |  | รอบคัดเลือกรอบสอง | รอบก่อนรองชนะเลิศ |  |  |
| 0 | 1 | 2 | 3 | 4 |
| --- | --- | --- | --- | --- |
| ชนะเลิศ | รองชนะเลิศ | อันดับที่ 3 | เลื่อนชั้น | ตกชั้น |
ที่ตั้งสโมสรและสนามเหย้า

| พิกัด | ที่ตั้ง | สนาม | ความจุ | ปีที่ใช้ |  |
| --- | --- | --- | --- | --- | --- |
| 16°24′46″N 102°49′38″E﻿ / ﻿16.412905°N 102.827164°E﻿ / 16.412905; 102.827164 | ขอนแก่น | สนามกีฬาองค์การบริหารส่วนจังหวัดขอนแก่น | 12,000 | 2550-2558 |  |
| 16°28′36″N 102°49′03″E﻿ / ﻿16.476767°N 102.817386°E﻿ / 16.476767; 102.817386 | ขอนแก่น | สนามกีฬากลาง 50 ปี มหาวิทยาลัยขอนแก่น | 8,000 | 2559 |  |
| 16°24′46″N 102°49′38″E﻿ / ﻿16.412905°N 102.827164°E﻿ / 16.412905; 102.827164 | ขอนแก่น | ขอนแก่น | สนามกีฬาองค์การบริหารส่วนจังหวัดขอนแก่น | 12,000 | 2560- ปัจจุบัน |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > อดีตผู้เล่นคนสำคัญ

อิสระพงษ์ ลิละคร
Gamara Yamoussa
วานิช หยองเอ่น
วุฒิศักดิ์ มูลมณี
Kimiaki Kinomura
Kwayep Romeo
จัตตุพล สิทธิเลาะ
สันต์ ตันกุล
อภิศักดิ์ อาสายุทธ
เริ่มรัตน์ งามเจริญ
สุรชาติ สิงห์โหง่น
คำแพง สายวุฒิ
กัลยา สีสมหวัง
พีรวิส ฤทธิ์ศรีบูรณ์
Amadu Tidjani
อรรณพ ชัยศิริ
กฤษฎา เหมวิพัฒน์
Rafael Palma Tomilheiro
สุพจน์ จดจำ
พิพัฒน์ พิลารักษ์
ศักดิ์สิทธิ์ ยืนชีวิต
สุริยา ปรุงเรณู
ทีมงานประจำสโมสร

ประธานที่ปรึกษาสโมสร:
ประธานสโมสร: ผศ.ดร.กษม ชนะวงศ์
รองประธานสโมสร: เจษฎ์ โทณวณิก
รองประธานสโมสร: องอาจ ฉัตรชัยพลรัตน์
ผู้จัดการทีม: สุทธินันท์ บุญมี
ผู้จัดการทั่วไป: ทวีสันต์ วิชัยวงศ์
ผู้ช่วยผู้จัดการทีม: มนต์ชัย ศรีวิไลลักษณ์
เลขานุการทีม: ภูมิศักดิ์ บุเกตุ
ประธานฝ่ายเทคนิค: พิเชษฐ์ สุโพธิ์เมือง
หัวหน้าผู้ฝึกสอน: อภิศักดิ์ อาสายุทธ์
ผู้ฝึกสอน: พนม หอมทอง
ผู้ฝึกสอนผู้รักษาประตู: เจตนา จูมจัตุรัส
ผู้ฝึกสอนด้านฟิตเนส: วัฒนะ นุตทัศน์
หัวหน้าผู้ฝึกสอน: พิเชษฐ์ สุโพธิ์เมือง
ผู้ฝึกสอน: อภิศักดิ์ อาสายุทธ์
ผู้ฝึกสอน: ธนูศิลป์ ภูระยาว
ผู้ฝึกสอน: วานิช หยองเอ็น
หัวหน้า Medical Team: นพ.เสริมศักดิ์ สุมานนท์
Medical Team: ผศ.ดร.อชิระ หิรัญตระกูล
Medical Team: สราวุธ ร่าหมาน
Physical Fitness: สราวุธ ร่าหมาน
นักกายภาพบำบัด: สิทธิศักดิ์ ศรีวิจารย์
เจ้าหน้าที่สโมสร (Kit Manager): วีระศิลป์ วงศ์วีระชัย
เจ้าหน้าที่สโมสร: สมชาย ดุลิธี
Team Media: นันทวัตร บุตรจันทร์
สโมสรพันธมิตร > พันธมิตรในประเทศ

บุรีรัมย์ ยูไนเต็ด
สโมสรพันธมิตร > พันธมิตรต่างประเทศ

คอนซาโดเล ซัปโปะโระ
แหล่งข้อมูลอื่น

สโมสรฟุตบอลขอนแก่น ที่เฟซบุ๊ก
| ด ค กผู้เล่นชุดปัจจุบันของสโมสรฟุตบอลขอนแก่น  |
| --- | --- |
 1 อภิสิทธิ์  2 มงเตรู  3 แมกซ์  4 ภัทรภณ  5 ยศสรัล  7 เจษฎากร  8 กฤษฎากร  9 จักรกริช  10 นาริตะ  11 จักรกริช  13 พงษ์พัฒน์  16 ปัญญา  17 กฤษฎากร  18 รณยศ  19 อนุพันธุ์  20 วสันต์  23 ศักดา  24 ชลตระการ  26 ชินกร  27 ธิติ  31 ภีรภัทร์  33 เวโลโซ่  76 กฤตภาส  หัวหน้าผู้ฝึกสอน: โอโนะ 
สนามกีฬาองค์การบริหารส่วนจังหวัดขอนแก่น สนามเหย้าของสโมสร
คณะวิทยาการสื่อสาร มหาวิทยาลัยสงขลานครินทร์

| --- | --- |
Faculty of Communication Sciences, Prince of Songkla University

สถาปนา: พ.ศ. 2545; 23 ปีที่แล้ว (2545)
สังกัดการศึกษา: มหาวิทยาลัยสงขลานครินทร์
คณบดี: มูอัสซัล บิลแสละ
ที่อยู่: วิทยาเขตปัตตานี เลขที่ 181 หมู่ที่ 6 ถนนเจริญประดิษฐ์ ตำบลรูสะมิแล อำเภอเมืองปัตตานี จังหวัดปัตตานี 94000
สี:   สีเงิน
เว็บไซต์: www.commsci.psu.ac.th

คณะวิทยาการสื่อสาร มหาวิทยาลัยสงขลานครินทร์ เป็นคณะวิชาที่เน้นการบูรณาการศาสตร์แห่งการสื่อสาร คือ "นิเทศศาสตร์" กับ "เทคโนโลยีสารสนเทศและการสื่อสาร" เพื่อสร้างองค์ความรู้และผลิตบัณฑิตแห่ง "สังคมสารสนเทศ" (information society) และ "สังคมฐานความรู้" (knowledge-based society) ที่จะต้องพร้อมด้วยศักยภาพในการสื่อสาร การเข้าถึงข้อมูลสารสนเทศ และการใช้เทคโนโลยีอย่างเชี่ยวชาญ สร้างสรรค์ และรู้เท่าทัน อีกทั้งยังสามารถประยุกต์ความรู้เพื่อพัฒนาตนให้เป็นผู้นำทางวิชาชีพ ทางวิชาการ และทางสังคมในอนาคต
ประวัติ

เมื่อปี 2532 มหาวิทยาลัยสงขลานครินทร์ วิทยาเขตปัตตานี เล็งเห็นว่าคณะวิชาด้านการสื่อสารเป็นสาขาวิชาที่กำลังได้รับความสนใจจากนักเรียน และตลาดแรงงานในขณะนั้นเป็นอย่างมาก จึงได้ริเริ่มดำเนินการ โครงการจัดตั้งคณะเทคโนโลยีและวิทยาการสื่อสารและสารสนเทศ ซึ่งภายหลังได้เปลี่ยนเป็น โครงการจัดตั้งคณะวิทยาการสื่อสาร และได้เริ่มต้นร่างหลักสูตรศิลปศาสตรบัณฑิต สาขาวิชานิเทศศาสตร์ และหลักสูตรวิทยาศาสตรบัณฑิต สาขาวิชาเทคโนโลยีสารสนเทศ ในปี 2539
ต่อมาในปี 2540 ประเทศไทยประสบกับภาวะเศรษฐกิจวิกฤติ ทำให้การจัดตั้งหน่วยงานใหม่ภายในมหาวิทยาลัยหลายโครงการต้องหยุดชะงักไป รวมทั้งโครงการจัดตั้งคณะวิทยาการสื่อสารด้วย คณะกรรมการดำเนินงานฯ จึงร่วมมือกับภาควิชาบรรณารักษศาสตร์ คณะมนุษยศาสตร์และสังคมศาสตร์ เปิดสอนหลักสูตรวิชาโทนิเทศศาสตร์ โดยเริ่มรับนักศึกษาวิชาโทรุ่นแรกในปีการศึกษา 2542
จนกระทั่งในปีการศึกษา 2545 โครงการจัดตั้งคณะวิทยาการสื่อสารได้รับอนุมัติให้จัดตั้งเป็น “คณะวิทยาการสื่อสาร” เป็นหน่วยงานภายในของมหาวิทยาลัยสงขลานครินทร์ และในปีเดียวกันนั้นก็ได้เปิดสอนและรับนักศึกษารุ่นแรก ในหลักสูตรศิลปศาสตรบัณฑิต สาขาวิชานิเทศศาสตร์ และในปีการศึกษา 2547 เปิดสอนหลักสูตรวิทยาศาสตรบัณฑิต สาขาวิชาเทคโนโลยีสารสนเทศและการสื่อสารเพื่อการจัดการ
ในปีการศึกษา 2548 คณะวิทยาการสื่อสารเปิดสอนอีก 2 หลักสูตร คือ หลักสูตรศิลปศาสตรบัณฑิต สาขาวิชาการสื่อสารการตลาดเพื่อการพัฒนา และหลักสูตรวิทยาศาสตรบัณฑิต สาขาวิชานวัตกรรมการออกแบบสื่อและการผลิตสื่อ
วัตถุประสงค์

คณะวิทยาการสื่อสาร เป็นคณะวิชาที่เน้นวิจัยเพื่อสร้างองค์ความรู้ใหม่ที่สามารถสนับสนุนการผลิต บัณฑิตอย่างมีคุณภาพ และนำไปสู่การพัฒนา และแก้ปัญหาชุมชนท้องถิ่น ประเทศและภูมิภาค
เพื่อสร้างงานวิจัยที่มีคุณภาพ ได้องค์ความรู้ที่จำเป็นต่อการพัฒนาชุมชน และเป็นฐานในการจัดการศึกษาระดับบัณฑิตศึกษา
เพื่อปรับเปลี่ยนวัฒนธรรมองค์กรให้บุคลากรทำวิจัยมากขึ้น และนำผลการวิจัยไปสู่การเรียนการสอน การเผยแพร่การบริการวิชาการ การยื่นขอสิทธิบัตรหรือการประยุกต์ใช้ในระดับที่สามารถแข่งขันได้
เพื่อสร้างศักยภาพของบุคลากรและองค์กรในการแสวงหาทุนวิจัยทั้งภายในและต่างประเทศ และสร้างความสามารถในการพึ่งพาตนเองในด้านทุนวิจัย
เพื่อร่วมพัฒนาภูมิปัญญาท้องถิ่นให้เป็นองค์ความรู้ มีคุณค่าและมีมูลค่าเพิ่ม อันเป็นการเพิ่มความเข้าใจท้องถิ่น เสริมสร้างความเข้มแข็งของชุมชนและขยายผลสู่ระดับชาติและนานาชาติ
เพื่อพัฒนาศักยภาพของภาคใต้และประเทศ ให้สามารถสร้างโอกาสและความเป็นผู้นำท่ามกลางความเปลี่ยนแปลงและการแข่งขัน ในระดับภูมิภาคและระดับโลก โดยคำนึงถึงความสอดคล้องกับแนวทางการพัฒนาประเทศ
เพื่อให้มีระบบการพัฒนางานวิจัย ผลงานทางวิชาการ มีโครงสร้างการบริหารงานวิจัย รวมทั้งระบบการสนับสนุนให้มีการเผยแพร่และการใช้ประโยชน์จากงานวิจัย
หน่วยงาน

ภาควิชานิเทศศาสตร์
ภาควิชาคอมพิวเตอร์และวิทยาการสารสนเทศเพื่อการจัดการ
ภาควิชานวัตกรรมการออกแบบสื่อและการผลิตสื่อ
กิจกรรมฝึกปฏิบัติ

กลุ่มข้าวยำการละคร
สถานีวิทยุฝึกปฏิบัติ CommSci Radio105.5
สถานีโทรทัศน์ฝึกปฏิบัติ CommSciTV
หนังสือพิมพ์ฝึกปฏิบัติรายปักษ์ บูมีตานี
แหล่งข้อมูลอื่น

เว็บไซต์ทางการ
| ด ค กรายชื่อคณะนิเทศศาสตร์ในประเทศไทย  |
| --- | --- | --- |
| สถาบันอุดมศึกษาของรัฐ | นครพนม • นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี |  |
| สถาบันอุดมศึกษา  ในกำกับของรัฐ | เกษตรศาสตร์ (เกษตร) • เกษตรศาสตร์ (เกษตร กำแพงแสน) • เกษตรศาสตร์ (มนุษยศาสตร์) • ขอนแก่น • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีสุรนารี • ธรรมศาสตร์ • บูรพา (ดนตรีและการแสดง) • บูรพา (มนุษยศาสตร์และสังคมศาสตร์) • พะเยา • วลัยลักษณ์ • มหิดล • แม่โจ้ (ศิลปศาสตร์) • แม่โจ้ (สารสนเทศและการสื่อสาร) • ศรีนครินทรวิโรฒ • ศิลปากร • สงขลานครินทร์ • สวนดุสิต |  |
| มหาวิทยาลัยราชภัฏ | เชียงราย • บ้านสมเด็จเจ้าพระยา • มหาสารคาม • สวนสุนันทา |  |
| มหาวิทยาลัย  เทคโนโลยีราชมงคล | กรุงเทพ • ธัญบุรี |  |
| สถาบันอุดมศึกษาเอกชน | กรุงเทพ • กรุงเทพธนบุรี • เกริก • เกษมบัณฑิต • เจ้าพระยา • เซนต์จอห์น • ธุรกิจบัณฑิตย์ • นอร์ทกรุงเทพ • เนชั่น • ปทุมธานี • ภาคตะวันออกเฉียงเหนือ • รังสิต • รัตนบัณฑิต • วงษ์ชวลิตกุล • ศรีปทุม • สยาม • หอการค้าไทย • หัวเฉียวเฉลิมพระเกียรติ • หาดใหญ่ • อัสสัมชัญ • อีสเทิร์นเอเชีย |  |
รายชื่อ • หมวดหมู่ • โครงการ • สถานีย่อย
เอสบีโอเบท

| --- | --- |

ประเภท: กาสิโนออนไลน์
อุตสาหกรรม: การพนัน
ก่อตั้ง: 2547
พื้นที่ให้บริการ: นานาชาติ
บุคลากรหลัก: Bill Mummery
ผลิตภัณฑ์: การพนันกีฬา, กาสิโนออนไลน์
เว็บไซต์: www.sbobet.com
เอสบีโอเบท (SBOBET) มักสะกดคลาดเคลื่อนเป็น สโบเบ็ต หรือ สโบเบท)   คือเว็บไซต์เจ้ามือรับพนันออนไลน์ที่ได้รับใบอนุญาตให้ดำเนินการในเอเชียจากประเทศฟิลิปปินส์ และอนุญาตให้ดำเนินการในยุโรปจากเกาะแมน (Isle Of Man) ให้เปิดทำการเป็นเจ้ามือรับพนัน เอสบีโอเบทรับเดิมพันกีฬามากมายหลายชนิดจากหลายชาติและเปิดให้บริการในหลายภาษา
ในเดือนกุมภาพันธ์ พ.ศ. 2552 เว็บไซต์เอสบีโอเบทซึ่งดำเนินการอยู่ในเกาะแมนได้รับการอนุมัติให้เปิดรับเดิมพันคาสิโนออนไลน์ เป็นแห่งแรกของเกาะ (ถ่ายทอดสดเกมส์การเดิมพันจาก คาสิโนโดยตรงผ่านทางกล้องวิดีโอ และผู้เล่นวางเดิมพันจากอินเทอร์เน็ต)
บทบาทในด้านการเป็นผู้สนับสนุน

เอสบีโอเบทเคยเป็นผู้สนับสนุนหลักของสโมสรฟุตบอลเวสต์แฮมยูไนเต็ด จนกระทั่งหมดสัญญาในฤดูกาล 2012-2013 และสโมสรฟุตบอลคาร์ดิฟฟ์ซิตี (ฤดูกาล 2010-2011) ในเดือนตุลาคม พ.ศ. 2552 ตัวแทนของพรีเมียร์ลีกอังกฤษได้แสดงความกังวลต่อการที่เยาวชนอาจเข้ามามีส่วนเกี่ยวข้องกับการพนัน เพิ่มขึ้นเนื่องจากการได้เห็นโลโก้บริษัทรับพนันอย่างเปิดเผย เอสบีโอเบทจึงตัดสินใจเปลี่ยนโลโก้ที่หน้าอกเสื้อทีมเยาวชนของคาร์ดิฟฟ์ ซิตี้ จากเดิมใช้โลโก้ของเอสบีโอเบท เป็นโลโก้ของมูลนิธิสงเคราะห์เด็กพิการและทุพพลภาพ Ty Hafan Children's Hospice แทน
ในเดือนสิงหาคม 2014 Celton Manx ซึ่งเป็นหนึ่งในเอเย่นต์รับพนันของเอสบีโอเบทได้ประกาศเป็นผู้สนับสนุนร่วมอย่างเป็นทางการในฐานะเจ้ามือรับพนันในเอเชีย ให้กับฟุตบอลพรีเมียร์ลีค อังกฤษ 5 ทีม  ได้แก่ สวอนซีซิตี, เวสต์แฮมยูไนเต็ด, เซาแทมป์ตัน, ฮัลล์ซิตี และ นอริชซิตี สำหรับฤดูกาล 2013-2014
เอสบีโอเบทยังเป็นผู้สนับสนุนหลักในการจัดการประชุมนานาชาติด้านธุรกิจฟุตบอล Soccerex Asian Forum ที่จัดขึ้นครั้งแรกในเอเชีย ณ ประเทศสิงคโปร์
รางวัล

ในปี 2552 เอสบีโอเบทได้รับรางวัล"ผู้ดำเนินการในเอเชียยอดเยี่ยมแห่งปี" (Asian Operator of The Year Award) ในพิธีมอบรางวัลประจำปีของนิตยสาร eGaming Review และในปี 2553 นิตยสาร eGaming Review จัดอันดับให้sbobetsbอยู่อันดับ 11 จากทั้งหมด 50 บริษัทผลิตและจัดการเกมส์ออนไลน์ที่ทรงอิทธิพลที่สุดในวงการเกมส์ออนไลน์สำหรับปี 2554